CELEX: 32013D0451
Language: lv
Date: 2013-09-10 00:00:00
Title: 2013/451/ES: Komisijas Īstenošanas lēmums ( 2013. gada 10. septembris ), ar ko apstiprina Daimler motora nodalījuma izolēšanas sistēmu kā inovatīvu tehnoloģiju CO 2 emisiju samazināšanai no jauniem vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009  Dokuments attiecas uz EEZ

11.9.2013   
            
            
               LV
            
            
               Eiropas Savienības Oficiālais Vēstnesis
            
            
               L 242/12
            
         KOMISIJAS ĪSTENOŠANAS LĒMUMS
   (2013. gada 10. septembris),
   ar ko apstiprina Daimler motora nodalījuma izolēšanas sistēmu kā inovatīvu tehnoloģiju CO2 emisiju samazināšanai no jauniem vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   (2013/451/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
   tā kā:
   
               (1)
            
            
               Ražotājs Daimler AG (“pieteikuma iesniedzējs”’) 2013. gada 15. februārī iesniedza pieteikumu motora nodalījuma izolēšanas sistēmas kā inovatīvas tehnoloģijas apstiprināšanai. Pieteikuma pilnīgums tika vērtēts saskaņā ar Komisijas Īstenošanas regulas (ES) Nr. 725/2011 (2) 4. pantu. Komisija konstatēja, ka sākotnējā pieteikumā trūkst konkrētas būtiskas informācijas, un lūdza pieteikuma iesniedzējam iekļaut trūkstošo informāciju. Pieteikuma iesniedzējs 2013. gada 17. aprīlī sniedza prasīto informāciju. Tika konstatēts, ka pieteikums ir pilnīgs, un nākamajā dienā pēc tā oficiālās saņemšanas, t. i., 2013. gada 18. aprīlī, sākās Komisijai atvēlētais pieteikuma novērtēšanas laikposms.
            
         
               (2)
            
            
               Pieteikums ir novērtēts saskaņā ar Regulas (EK) Nr. 443/2009 12. pantu, Īstenošanas regulu (ES) Nr. 725/2011 un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009 (“tehniskās norādes”) (3).
            
         
               (3)
            
            
               Pieteikums attiecas uz motora nodalījuma izolēšanas sistēmu, ar kuru pēc tam, kad transportlīdzekli pārstāj darbināt, var mazināt siltuma zudumu, izolējot motora nodalījumu un aizverot režģu atveres ar radiatora žalūziju palīdzību. Saglabātais siltums tādējādi aizkavē spēka piedziņas elementu atdzišanu. Spēka piedziņas elementu augstāka temperatūra mazina berzi, un tādēļ transportlīdzeklim pēc tā atkārtotas iedarbināšanas mazinās degvielas patēriņš un CO2 emisijas.
            
         
               (4)
            
            
               Komisija uzskata, ka pieteikumā ietvertā informācija apstiprina atbilstību nosacījumiem un kritērijiem, kas minēti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā.
            
         
               (5)
            
            
               Pieteikuma iesniedzējs ir pierādījis, ka šādu pieteikumā aprakstīto motora nodalījuma izolēšanas sistēmu izplatība tirgū 2009. gadā nepārsniedza Īstenošanas regulas (ES) Nr. 725/2011 2. panta 2. punkta a) apakšpunktā noteikto slieksni. Šo apgalvojumu apstiprina arī pievienotais pārbaudes ziņojums. Pamatojoties uz to, Komisija uzskata, ka motora nodalījuma izolēšana, ko nodrošina pieteikuma iesniedzējs, būtu jānovērtē, ņemot vērā Īstenošanas regulas (ES) Nr. 725/2011 2. panta 2. punkta a) apakšpunktā noteikto atbilstības kritēriju.
            
         
               (6)
            
            
               Lai noteiktu CO2 emisiju ietaupījumu, ko inovatīvā tehnoloģija radīs pēc tās uzstādīšanas transportlīdzeklī, ir jānosaka atsauces transportlīdzeklis, ar kuru būtu jāsalīdzina ar inovatīvo tehnoloģiju aprīkotā transportlīdzekļa efektivitāte, kā paredzēts Īstenošanas regulas (ES) Nr. 725/2011 5. un 8. pantā. Komisija uzskata, ka ir lietderīgi kā piemērotu atsauces tehnoloģiju izvēlēties ekoinovāciju transportlīdzekli bez motora nodalījuma izolēšanas.
            
         
               (7)
            
            
               Pieteikuma iesniedzējs ir paredzējis visaptverošu metodiku CO2 emisiju samazinājuma testēšanai. Šī metodika ietver veltņu stendu testus, lai noteiktu siltās palaišanas ieguvumu (Hot Start Benefit (HSB)). To panāk ar motora nodalījuma izolēšanu. Metodikā ir ietvertas formulas, kas atbilst tehniskajās norādēs minētajām formulām vienkāršotai pieejai attiecībā uz motora nodalījuma izolēšanu. Komisija uzskata, ka minētā testēšanas metodika saskaņā ar Īstenošanas regulas (ES) Nr. 725/2011 6. pantu nodrošinās testēšanas rezultātus, kas ir pārbaudāmi, atkārtojami un salīdzināmi, un ka ar to reālistiskā veidā ar pārliecinošu statistisko nozīmīgumu ir iespējams pierādīt inovatīvās tehnoloģijas priekšrocības CO2 emisiju ziņā.
            
         
               (8)
            
            
               Ņemot vērā iepriekš minēto, Komisija uzskata, ka pieteikuma iesniedzējs ir pietiekami pārliecinoši pierādījis, ka ar inovatīvo tehnoloģiju panāktais emisiju samazinājums ir vismaz 1 g CO2/km.
            
         
               (9)
            
            
               Motora palēninātas atdzišanas ietekme, kuru rada motora nodalījuma izolēšana, netiek pārbaudīta standarta testa ciklā, kas minēts Eiropas Parlamenta un Padomes Regulā (EK) Nr. 715/2007 (4) un Komisijas Regulā (EK) Nr. 692/2008 (5), tāpēc Komisija piekrīt, ka motora nodalījuma izolēšana netiek ietverta standarta testa ciklā.
            
         
               (10)
            
            
               Komisija konstatē, ka pārbaudes ziņojumu sagatavoja TÜV NORD Mobilität GmbH & Co. KG, kas ir neatkarīga un apstiprināta iestāde, un ka tā ir apstiprinājusi pieteikumā izklāstītos konstatējumus.
            
         
               (11)
            
            
               Ņemot vērā minēto, Komisija uzskata, ka pret attiecīgās inovatīvās tehnoloģijas apstiprināšanu iebildumi nebūtu jāceļ.
            
         
               (12)
            
            
               Visiem ražotājiem, kas vēlas izmantot vidējo īpatnējo CO2 emisiju samazinājumu, lai, izmantojot CO2 emisiju ietaupījumu, kas rodas, pateicoties ar šo lēmumu apstiprinātajai inovatīvajai tehnoloģijai, sasniegtu savu īpatnējo emisiju mērķi, saskaņā ar Īstenošanas regulas (ES) Nr. 725/2011 11. panta 1. punktu būtu jāatsaucas uz šo lēmumu savā pieteikumā EK tipa apstiprinājuma sertifikāta saņemšanai attiecīgajiem transportlīdzekļiem,
            
         IR PIEŅĒMUSI ŠO LĒMUMU.
   1. pants
   1.   Daimler motora nodalījuma izolēšanas sistēma tiek apstiprināta kā inovatīva tehnoloģija Regulas (EK) Nr. 443/2009 12. panta nozīmē.
   2.   CO2 emisiju samazinājumu, ko panāk, izmantojot 1. punktā minēto Daimler motora nodalījuma izolēšanas sistēmu, nosaka, izmantojot pielikumā noteikto metodiku.
   2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2013. gada 10. septembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 140, 5.6.2009., 1. lpp.
   
      (2)  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem (OV L 194, 26.7.2011., 19. lpp.).
   
      (3)  http://ec.europa.eu/clima/policies/transport/vehicles/cars/docs/guidelines_en.pdf.
   
      (4)  Eiropas Parlamenta un Padomes 2007. gada 20. jūnija Regula (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 171, 29.6.2007., 1. lpp.).
   
      (5)  Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
   
      PIELIKUMS
      
         Metodika tāda CO2 emisiju samazinājuma noteikšanai, kuru panāk, izmantojot Daimler motora nodalījuma izolēšanas sistēmu M1 kategorijas transportlīdzeklī
      
      1.   IEVADS
      Lai noteiktu, kādu CO2 emisiju samazinājumu var panākt, izmantojot Daimler motora nodalījuma izolēšanas sistēmu M1 kategorijas transportlīdzeklī, ir jānosaka:
      
                  a)
               
               
                  testēšanas procedūra, kas jāievēro, lai noteiktu atdzišanas līknes ekoinovāciju transportlīdzeklim ar motora nodalījuma izolēšanu un bez tās;
               
            
                  b)
               
               
                  testēšanas procedūra, kas jāievēro, lai noteiktu siltās palaišanas ieguvumu (HSB) ekoinovāciju transportlīdzeklim;
               
            
                  c)
               
               
                  formulas variācijas koeficientu aprēķināšanai;
               
            
                  d)
               
               
                  formulas CO2 emisiju ietaupījuma aprēķināšanai;
               
            
                  e)
               
               
                  CO2 ietaupījuma noteikšanas veids tipa apstiprinātāju iestāžu veiktajai sertifikācijai.
               
            2.   ATDZIŠANAS LĪKŅU NOTEIKŠANA
      Atsauces transportlīdzekļa un ekoinovāciju transportlīdzekļa atdzišanas līknes nosaka eksperimentāli. Šīs līknes piemēro transportlīdzekļa variantiem, kuru siltumietilpība, motora telpas elementi un dzinēja siltumekrāni ir tādi paši kā atsauces transportlīdzeklī un ekoinovāciju transportlīdzeklī. Eksperimentālais tests norit, 24 stundu laikā uzturot nemainīgu apkārtējās vides temperatūru, kas ir vismaz 14 °C, un nepārtraukti veicot dzesēšanas šķidruma reprezentatīvo temperatūru mērījumus ar termopāri. Pirms motora darbības pārtraukšanas to iesilda, pietiekami daudz reižu secīgi veicot 3. punktā noteikto Eiropas jauno braukšanas ciklu (New European Driving Cycle (NEDC)), līdz tiek sasniegta dzesēšanas šķidruma maksimālā temperatūra.
      Lai pārtrauktu visu sūkņu un ventilatoru darbību, pēc sagatavošanas izslēdz aizdedzi un izņem aizdedzes atslēgu. Transportlīdzekļa motora pārsegs ir pilnīgi aizvērts. Visas mākslīgās ventilācijas sistēmas testēšanas telpā ir izslēgtas. Iegūtās mērījumu līknes saskaņo, izmantojot 1. formulā ietverto matemātisko pieeju.
      1. formula: 
      Formulā lietotie apzīmējumi
      
                  T(t)
               
               
                  :
               
               
                  temperatūra laikā [°C];
               
            
                  TO
                  
               
               
                  :
               
               
                  temperatūra, motoram darbojoties [°C];
               
            
                  TA
                  
               
               
                  :
               
               
                  apkārtējās vides temperatūra [°C];
               
            
                  d
               
               
                  :
               
               
                  samazinājuma konstante [1/h].
               
            Abu līkņu noteikšanai izmanto mazāko kvadrātu metodi. Tāpēc, ievērojot dzesēšanas šķidruma temperatūrai neraksturīgās svārstības pēc dzesēšanas sistēmas darbības pārtraukšanas, neņem vērā datus par temperatūras mērījumiem, kas veikti pirmajās 20 minūtēs pēc motora darbības pārtraukšanas.
      3.   SILTĀS PALAIŠANAS IEGUVUMA (HSB) NOTEIKŠANA
      Ekoinovāciju transportlīdzekļa HSB līknes nosaka eksperimentāli. Minētā vērtība raksturo aukstās palaišanas NEDC testā un siltās palaišanas NEDC testā noteikto CO2 emisiju atšķirību:
      2. formula: 
      Formulā lietotie apzīmējumi
      
                  
                     HSB
                  
               
               
                  :
               
               
                  siltās palaišanas ieguvums;
               
            
                  CO2 (hot)
               
               
                  :
               
               
                  CO2 emisijas siltās palaišanas NEDC testā [g CO2/km];
               
            
                  CO2 (14 °C)
               
               
                  :
               
               
                  CO2 emisijas aukstās palaišanas NEDC testā [g CO2/km].
               
            Dzesēšanas šķidruma temperatūra aukstās palaišanas testa sākumā un apkārtējās vides temperatūra testēšanas telpā nepārsniedz 14 °C. Siltās palaišanas NEDC testu veic pēc aukstās palaišanas NEDC testa. Pirms aukstās palaišanas un siltās palaišanas NEDC testiem var veikt vienu vai divus sagatavošanas NEDC testus. Tiek nodrošināts un dokumentēts (piemēram, izmantojot kontrollera apgabala tīkla signālu), vai startera akumulatora ierīces uzlādes stāvokļa (state of charge (SOC)) atšķirība pēc katra testa nepārsniedz 5 %. Visu testa procedūru atkārto vismaz divreiz. Tiek aprēķinātas aukstās palaišanas un siltās palaišanas testos noteikto CO2 emisiju vidējās aritmētiskās vērtības un attiecīgie variācijas koeficienti. Visu testa procedūru atkārto, līdz kamēr abu vidējo aritmētisko vērtību variācijas koeficienti nepārsniedz 1 % (sk. 4. punktu).
      4.   VIDĒJO ARITMĒTISKO VĒRTĪBU VARIĀCIJAS KOEFICIENTU APRĒĶINĀŠANA
      Vidējo aritmētisko vērtību variācijas koeficientus aprēķina, izmantojot šādas formulas:
      3. formula: 
      
                  cv:
               
               
                  :
               
               
                  variācijas vērtība;
               
            
                  
                     
               
               
                  :
               
               
                  vidējās aritmētiskās vērtības standartnovirze [g CO2/km];
               
            
                  
                     
               
               
                  :
               
               
                  vidējā aritmētiskā vērtība [g CO2/km];
               
            un
      4. formula: 
      
                  
                     
               
               
                  :
               
               
                  vidējās aritmētiskās vērtības standartnovirze [g CO2/km];
               
            
                  xi
                  
               
               
                  :
               
               
                  mērījuma vērtība [g CO2/km];
               
            
                  
                     
               
               
                  :
               
               
                  vidējā aritmētiskā vērtība [g CO2/km];
               
            
                  n
               
               
                  :
               
               
                  mērījumu skaits.
               
            5.   FORMULAS CO2 EMISIJU IETAUPĪJUMA APRĒĶINĀŠANAI
      Relatīvās CO2 samazināšanas iespējas ΔCO2(t) dažāda ilguma stāvēšanai aprēķina, izmantojot 5. formulu un šādus ievades datus:
      
                  —
               
               
                  samazinājuma konstante ekoinovāciju transportlīdzeklim bez motora nodalījuma izolēšanas (atsauces transportlīdzeklim) – dB
                      [1/h]. Šo vērtību aprēķina, izmantojot 1. formulu,
               
            
                  —
               
               
                  samazinājuma konstante ekoinovāciju transportlīdzeklim ar motora nodalījuma izolēšanu – dE
                      [1/h]. Šo vērtību aprēķina, izmantojot 1. formulu,
               
            
                  —
               
               
                  siltās palaišanas ieguvums – 
                        HSB
                     . Šo vērtību aprēķina, izmantojot 2. formulu,
               
            
                  —
               
               
                  stāvēšanas ilguma sadalījums (transportlīdzekļa stāvēšanas laika daļa) – 
                        SVS
                     . Izmanto 2. tabulu (sk. turpmāk),
               
            
                  —
               
               
                  CO2 tipa apstiprinājuma vērtība – TACO2
                        
                      [g CO2/km], t. i., kombinētā CO2 emisiju masa.
               
            5. formula: 
      Aprēķinu rezultātus norāda šādā 1. tabulā:
      
         1.   tabula
      
      
         Relatīvās CO2 samazināšanas iespējas ΔCO2(t) dažāda ilguma stāvēšanai
      
      
                  Stāvēšanas ilgums [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  Stāvēšanas ilgums [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  ΔCO2(t) [%]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            Kopējo CO2 ietaupījumu dažāda ilguma stāvēšanai (stāvēšanas ilgums (pt)) aprēķina, izmantojot 6. formulu (1).
      6. formula: 
      Formulā stāvēšanas ilguma [h] un SVS [%] vērtības ir 2. tabulā minētās vērtības:
      
         2.   tabula
      
      
         Stāvēšanas ilguma sadalījums (transportlīdzekļa stāvēšanas laika daļa)
      
      
                  Stāvēšanas ilgums [h]
               
               
                  0,5
               
               
                  1,5
               
               
                  2,5
               
               
                  3,5
               
               
                  4,5
               
               
                  5,5
               
               
                  6,5
               
               
                  7,5
               
               
                  8,5
               
               
                  9,5
               
               
                  10,5
               
               
                  11,5
               
            
                  
                     SVS [%]
               
               
                  36
               
               
                  13
               
               
                  6
               
               
                  4
               
               
                  2
               
               
                  2
               
               
                  1
               
               
                  1
               
               
                  3
               
               
                  4
               
               
                  3
               
               
                  1
               
            
                  Stāvēšanas ilgums [h]
               
               
                  12,5
               
               
                  13,5
               
               
                  14,5
               
               
                  15,5
               
               
                  16,5
               
               
                  17,5
               
               
                  18,5
               
               
                  19,5
               
               
                  20,5
               
               
                  21,5
               
               
                  22,5
               
               
                  23,5
               
            
                  
                     SVS [%]
               
               
                  1
               
               
                  3
               
               
                  3
               
               
                  2
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
               
                  1
               
            CO2 ietaupījums ir tipa apstiprinājuma vērtība (kombinētā CO2 emisiju masa), kas reizināta ar koeficientu x (2). Koeficienta x vērtība atbilst 6. formulā ietvertajam kopumam .
      Ja esošs transportlīdzekļa tips ir aprīkots ar inovatīvo tehnoloģiju, izmanto šādu formulu:
      7. formula: 
      Formulā lietotie apzīmējumi
      
                  CCO2
                     
                  
               
               
                  :
               
               
                  CO2 ietaupījums [g CO2/km];
               
            
                  TACO2 atsauces transportlīdzeklim
                  
               
               
                  :
               
               
                  tipa apstiprinājuma vērtība ekoinovāciju transportlīdzeklim bez motora nodalījuma izolēšanas [g CO2/km].
               
            Ja inovatīvā tehnoloģija ir uzstādīta jaunā transportlīdzekļa tipā un ja CO2 tipa apstiprinājuma vērtība ir noteikta transportlīdzeklim, kurā ir uzstādīta šī inovatīvā tehnoloģija, CO2 ietaupījumu aprēķina, izmantojot šādu formulu:
      8. formula: 
      Formulā lietotie apzīmējumi
      
                  CCO2
                     
                  
               
               
                  :
               
               
                  CO2 ietaupījums [g CO2/km];
               
            
                  TACO2 jaunam transportlīdzekļa tipam
                  
               
               
                  :
               
               
                  tipa apstiprinājuma vērtība jaunam transportlīdzekļa tipam ar motora nodalījuma izolēšanu [g CO2/km].
               
            6.   EKOINOVĀCIJAS KODS, KAS JĀNORĀDA TIPA APSTIPRINĀJUMA DOKUMENTĀCIJĀ
      Lai noteiktu ekoinovācijas vispārējo kodu, kurš saskaņā ar Eiropas Parlamenta un Padomes Direktīvas 2007/46/EK (3) I, VIII un IX pielikumu tiks lietots attiecīgajos tipa apstiprinājuma dokumentos, atsevišķais kods, ko izmanto attiecībā uz inovatīvo tehnoloģiju, kas apstiprināta ar šo lēmumu, ir “3”.
      Piemēram, ekoinovācijas kods tāda ekoinovācijas ietaupījuma gadījumā, kuru sertificējusi Vācijas tipa apstiprinātāja iestāde, ir “e1 3”.
      
         (1)  Šajā 6. formulā TACO2 ir tipa apstiprinājuma vērtība atsauces transportlīdzeklim.
      
         (2)  Saskaņā ar tehnisko norāžu 8.5. punktu.
      
         (3)  Eiropas Parlamenta un Padomes Direktīva 2007/46/EK (2007. gada 5. septembris), ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).